

|  |
| --- |
| NACRT PROGRAMA MJERA ZA POTICANJE RJEŠAVANJA STAMBENOG PITANJA MLADIH OBITELJI NA PODRUČJU TRILJA 2023-2025 |
|  |
| July 11 2023  Grad Trilj: Gradsko vijeće grada Trilja  Authored by: Miljenko Marić i Ante Kozina |



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| GRAD TRILJ  Na temelju članka 32 i članka 95. Statuta grada Trilja ( **„Službeni glasnik grada Trilja“ broj 03/09, 01/13, 02/18, 01/21)**, Gradsko vijeće grada Trilja na \_\_\_\_\_\_ sjednici održanoj \_\_\_\_\_\_\_\_\_\_2023. donijelo je  **PROGRAM MJERA ZA POTICANJE RJEŠAVANJA STAMBENOG PITANJA MLADIH OBITELJI NA PODRUČJU GRADA TRILJA ZA RAZDOBLJE OD 2023. DO 2025.**  **1. UVOD**  Stanovanje je važna ljudska potreba, a stan je svakako velika materijalna vrijednost svake obitelji. Rješavanje stambenih potreba ovisi o socijalno-gospodarskim i prostornim uvjetima svake zajednice. Na području socijalne politike u fokusu zanimanja je socijalno stanovanje i intervencije koje jedinice lokalne i područne (regionalne) samouprave poduzimaju u rješavanju stambenih potreba svojih građana.  Grad Trilj ovim Programom mjera za poticanje rješavanja stambenog pitanja mladih obitelji na području Grada Trilja (u daljnjem tekstu: Program) namjerava pomoći svojem stanovništvu u rješavanju stambene problematike koja je i jedan od najvećih problema, posebice kada je riječ o mladim obiteljima s većim brojem djece, ali i radi sve većeg raseljavanja za boljim uvjetima života kao i zbog demografskih gubitaka zbog prirodnog pada stanovništva (većeg broja umrlih od rođenih) čega smo svi svjedoci u zadnjem desetljeću i duže.  Temeljni pojmovi u smislu ovoga Programa imaju sljedeće značenje:  **Obitelj** je zajednica koju čine bračni ili izvanbračni drugovi, djeca i drugi srodnici koji zajedno žive, privređuju, ostvaruju prihod na drugi način i troše ga zajedno.  **Samohrani roditelj** je roditelj koji sam skrbi za svoje dijete i uzdržava ga.  **Jednoroditeljska obitelj** je obitelj koju čine dijete, odnosno djeca i jedan roditelj.  **Izvanbračna zajednica** je životna zajednica neudane žene i neoženjenog muškarca, koja ispunjava uvjete propisane posebnim zakonom kojim se uređuju obiteljski odnosi (traje najmanje 3 godine, a kraće ako je u njoj rođeno zajedničko dijete ili ako je nastavljena sklapanjem braka).  **2. STANOVNIŠTVO NA PODRUČJU GRADA TRILJA**  **2.1. Opći podaci o Gradu Trilju**  Grad je na zadnjem popisu 2021 g. imao 8.182 stanovnika, površina svih gradskih naselja ukupno iznosi 267 km2, prostor grada Trilja ima prosječnu gustoću naseljenosti od 31 st/km2. Najgušće naseljen prostor je centar kroz koji prolazi prometna infrastruktura i smješteno je središnje naselje Trilj, i naselja Vedrine i Košute. Ova tri naselja ujedno čine kontinuiranu urbanu cjelinu. Najslabije naseljeno područje su obronci Kamešnice (naselja Podi, Krivodol, Rože i Voštane) gdje prevladavaju površine pod šumskom vegetacijom. Grad Trilj kao jedinicu lokalne samouprave čine 26 naselja.  Prema popisu stanovništva grad Trilj je 2011. g. imao 9 109 stanovnika, a od popisa 2001.g. do 2011.g.izgubio je 1 690 stanovnika (ili 15,6%) i na taj način se uklapa u opću sliku cijele Republike Hrvatske koja je na zadnjem popisu pokazala dramatičan pad broja stanovništva.  Gradska naselja: Gradu Trilju pripada 26 naselja koja su 2011.g. imala ovaj broj stanovnika: Bisko(397), Budimir(106), Čačvina(93), Čaporice(389), Gardun(83), Grab(546), Jabuka(306), Kamensko(107), Košute(1740), Krivodol(2), Ljut(5), Nova Sela(139), Podi(13), Rože(32), Strizirep(31),Strmendolac(181), Tijarica(374), Trilj(2076), Ugljane(398), Vedrine(851), Velić(288),Vinine(24), Vojnić Sinjski(577), Voštane(42), Vrabač(218) i Vrpolje(93).  Prema popisu stanovništva grad Trilj je 2021. g. imao 8 182 stanovnika, a od popisa 2011.g. izgubio je 927 stanovnika (ili 10%) i na taj način se uklapa u opću sliku cijele Republike Hrvatske koja je na zadnjem popisu pokazala pad broja stanovništva. Gradska naselja: Gradu Trilju pripada 26 naselja i to su: Bisko (351), Budimir (69), Čačvina (59), Čaporice (328), Gardun (68), Grab (523), Jabuka (239), Kamensko (62), Košute (1667), Krivodol (1), Ljut (6), Nova Sela (141), Podi (4), Rože (22), Strizirep (33), Strmendolac (158), Tijarica (356), Trilj (1906), Ugljane (336), Vedrine (815), Velić (266), Vinine (16), Vojnić Sinjski (433), Voštane (26), Vrabač (219) i Vrpolje (68).  Prema popisu 2011.g. Grad Trilj je imao 4 128 stanova za stalno stanovanje, a popisom 2021.g. ta brojka je pala na 3 508 stanova za stalno stanovanje, odnosno 600 stanova za stalno stanovanje manje ili pad od 15%.  **2.2. Dinamika kretanja broja stanovnika**   * **Grad Trilj** je prema podatcima DZS-a između **2011.g.** (**9.109** stanovnika) i **2021.g**. ( **8.182** - zadnji popis stanovnika 2021.g) izgubio **927** stanovnika što čini gubitak od **10 %** stanovnika .   Kada usporedimo popis stanovništva u slobodnoj i neovisnoj RH od **1991.g**. Trilj je tada imao **13.984** stanovnika, te je do zadnjeg popisa 2021.g . izgubio **5.666** stanovnika ili **40,78%** stanovnika.  Zanimljivo je napomenuti da je grad Trilj davne 1880.g. imao **8 555** stanovnika što je približno današnjem broju popisanih stanovnika s tim da je tada popisno područje sigurno bilo drugačije.  Broj novorođene djece i umrlih u zadnje tri godine i službeni podaci o iseljavanju   * **Podaci za 2020.g.** prema izvještaju DZS u Trilju je bilo **71** novorođene djece, umrlih je bilo 116 , a prirodni prirast je **-45.** * **Podaci za 2019.g.** prema izvještaju DZS u Trilju je bilo **79** novorođene djece, umrlih je bilo 114 , a prirodni prirast je **-35.** * Podaci za **2018.g.** prema izvještaju DZS u Trilju je bilo **75** novorođene djece, umrlih je bilo 133 , a prirodni prirast je **-58.**     Sa područja Trilja prema službeno dostupnim podacima DZS-a između 2011.g. do 2020.g. ,tj. u posljednjih deset godina odselilo se ukupno 2.132 osobe, od tog broja u inozemstvo je odseljeno ukupno 425 osoba, a samo u zadnje tri godine između 2018.-2020.g.- 154 osobe, od toga u inozemstvo 51 osoba. Najveći gubitke u broju popisanih stanovnika od 2011.g do zadnjeg popisa 2021.g. bilježe sljedeća naselja : 1.) Kamensko (-42%), 2.) Voštane (- 38 %), 3.) Čačvina (-37%), 3.) Budimiri (-35%), 4.) Vrpolje (-27%) i 5.) Vojnić Sinjski (-25%).    Graf 1. Prirodno kretanje stanovnika na području grada Trilja od 2013. do 2021 g., izvor DZS *(obrada Miljenko Marić)*   |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  | | --- | --- | --- | --- | --- | --- | | Općina /Grad | Popis 1991. | Popis 2011. | Popis 2021. | Usporedba gubitka stanov. 1991./2021. (prirodni pad i odseljavanje) | Usporedba gubitka stanov. 2011./2021. (prirodni pad i odseljavanje) | | SINJ | 25.985 | 24.876 | 23.574 | 2.411 (9,28%) | 1.302 (5,23%) | | TRILJ | 13.894 | 9.109 | 8.182 | 5.712 (41,11%) | 927 (10,17 %) | | |   Tablica 1. Popisi broja stanovništva na području grada Trilja i Sinja te usporedba gubitka stanovnika za 1991., 2011.,2021.godine *(obrada Miljenko Marić)*  Graf 2. Popisi broja stanovnika Trilja i drugih jedinica lokalne samouprave na području Cetinskog kraja- usporedba kretanja broja stanovnika *(obrada Miljenko Marić)*  **2.3. Stanovništvo prema starosti i spolu**  Prema Popisu stanovništva 2021. godine, udio stanovnika mlađih od 20 godina (1725 stanovnika) iznosi, udio stanovnika starosti između 20 i 59 godina (????), dok udio stanovnika od 60 i više godina (????? stanovnika).  U strukturi stanovništva po spolu, žene (49,56%) su nešto manje zastupljenije od muškaraca (50,44%) u ukupnom broju stanovnika (Tablica 3).  Graf 3. Popisi broja stanovnika Trilja 2021.g. dobna struktura *(obrada Miljenko Marić)*   |  |  |  |  |  |  | | --- | --- | --- | --- | --- | --- | | Općina/Grad | Spol | Ukupno | Starost | | | | 0-19 | 20-59 | 60 i više | | Grad Trilj | sv. | 8.182 | 1.725 | 4.222 | 2.235 | | m | 4.127 | 890 | 2209 | 1028 | | ž | 4.055 | 835 | 2013 | 1207 |   0-19 (21 %)  20-59 (52 %)  60 i više (27 %)  Tablica 3: Stanovništvo prema starosti i spolu *Izvor: DZS, Popis stanovništva 2021.*  Slika na kojoj se prikazuje stol  Opis je automatski generiran  Tablica 4: Stanovništvo na prostoru grada Trilja njegovih naselja i stambene jedinice te postotak pada broja stanovnika; *Izvor: DZS, Popis stanovništva 2021.(obrada Miljenko Marić)*  2.4. Demografski program kroz prostorno planiranje u Gradu Trilju  Imajući u vidu trenutnu demografsku sliku grada Trilja i okolinih naselja, kao osnovni cilj i prioritet budućeg razvoja našeg grada i pripadajućih naselja nameće se kao prioritetni zadatak zadržavanje postojećih i privlačenje novih stanovnika.  Razvoj naselja i količina površina za njihov nesmetani razvoj na prostoru Splitsko–dalmatinske županije pa tako i gradu Trilju su vrlo povoljni za stambnene zone te ne postoje značajna prostorna ograničenja koja bi usporavala ili ograničavala njihov razvoj, pogotovo se to odnosi na rubna naselja i naselja koja okružuju uže središte Triilja, a planskom dokumentacijom potrebno je osigurati dovoljno prostora za smještaj i razvoj naselja, sa posebnim naglaskom na nove stambene zone sa infrasrukturom i parcelacijom kojima bi grad Trilj dodatno potaknuo ostanak, dolazak i trajnije nastanjenje mladih obitelji dodjeljivanjem parcela sa svom potrebnom infrastrukturom.  3. CILJEVI I KORISNICI PROGRAMA  3.1. Ciljevi demografskog razvoja  Ciljevi demografskog razvoja mogu se preciznije odrediti kao:  - obnavljanje naselja kroz poboljšanje društvene i tehničke (komunalne) infrastrukture;  - ublažavanje, zaustavljanje i ispravljanje negativnih demografskih trendova osiguranjem prirodnog kretanja i migracijskih tokova (doseljavanje i ostank mladih obitelji);  - zaustavljanje gospodarskog, prostornog i socijalno-društvenog propadanja i stagnacije zbog depopulacije;  - zaustavljanje trenda povećanja stare populacije;  - zaustavljanje trenda smanjenja radno sposobnog stanovništva i nedostatka domicilne radne snage na tržištu rada;  - osiguranje ravnomjernog razmještaja stanovništva u prostoru i poboljšanje standarda življenja.  Demografski cilj treba realizirati zadržavanjem postojećeg i povratkom iseljenog posebno mlađeg stanovništva, poticanjem povećanja broja članova obitelji te istovremenim stvaranjem osnovnog i srednjeg školovanja i rada u mjestu stanovanja, izgradnjom vrtićkih kapaciteta i stimulacijom zapošljavanja žena koje imaju malodobnu djecu na pola radnog vremena. Potrebno je stimulirati ostanak mlađih osoba u radno-aktivnoj dobi te stvarati uvjete za imigracijska kretanja pogotovo radno aktivnog stanovništva i mladih obitelji.  Najvažniji element koji bi grad Trilj u tom smjeru trebao napraviti su osmišljavanje, projektiranje i stvaranje stambenih zona na području grada Trilja, a pogotovo na području rubnih naselja, posebno tamo gdje postoji državno zemljište (šumsko zemljište koje nije u funkciji ili je pod šikrom i makijom) čega grad Trilj na svom području od 267 km2 ima u izobilju.  3.2. Korisnici mjera i olakšica iz Programa  Korisnici mjera i olakšica iz ovog Programa su mlade obitelji.  Mladom obitelji u smislu ovog Programa, smatra se podnositelj i njegov bračni ili izvanbračni drug pod uvjetom da jedan od njih nije navršio više od 45 godina života u godini podnošenja zahtjeva za sufinanciranje te da svoje stambeno pitanje rješavaju stjecanjem vlasništva nad nekretninom ili njezinim uređenjem po prvi put.  Mladom obitelji smatra se i jednoroditeljska obitelj koju čine dijete, odnosno djeca i jedan roditelj ili  samohrani roditelj pod uvjetima iz prethodnog stavka.  Na javni poziv za korištenje mjera iz ovog Programa može se javiti mlada obitelj koja kumulativno ispunjava slijedeće uvjete:  1. da najmanje jedan od bračnih/izvanbračnih drugova nije navršio više od 45 godina života u godini podnošenja zahtjeva za sufinanciranje,  2. da je najmanje jedan od bračnih/izvanbračnih drugova državljanin RH s prebivalištem na području Grada Trilja,  3. da je nekretnina za koju se podnosi zahtjev za sufinanciranje prva kuća/stan u vlasništvu/ suvlasništvu jednog ili oba bračna/izvanbračna druga te da u trenutku podnošenja zahtjeva bračni/ izvanbračni drugovi nemaju u vlasništvu/suvlasništvu drugu obiteljsku kuću/stan ili drugi objekt pogodan za stanovanje na području Republike Hrvatske,  4. da je najmanje jedan od bračnih/izvanbračnih drugova u radnom odnosu, odnosno da obavlja samostalnu djelatnost obrta/ s obrtom izjednačenu djelatnost/ slobodno zanimanje/ djelatnost poljoprivrede/ djelatnost šumarstva kao svoje jedino i glavno zanimanje te je po toj osnovi obvezno osiguran prema propisima što uređuju obvezna osiguranja minimalno jednu godinu,  5. da ni jedan od bračnih/izvanbračnih drugova nije kažnjavan niti se protiv njega vodi kazneni postupak,  6. da ne postoji dospjelo nepodmireno dugovanje člana mlade obitelji prema Gradu Trilju,  7. da ukoliko se radi o mladoj obitelji koja se doseljava jedan od bračnih/ izvanbračnih drugova daje izjavu ovjerenu kod javnog bilježnika o trajnom nastanjenju ili preseljenju na područje grada Trilja na rok ne kraći od 10 godina.  Na jednoroditeljsku obitelj i samohranog roditelja na odgovarajući način se primjenjuju odredbe prethodnog stavka.  4. MJERE POTICANJA RJEŠAVANJA STAMBENOG PITANJA MLADIH OBITELJI  *4.1.Financijska pomoć pri kupnji stambenog objekta radi rješavanja vlastitog stambenog pitanja na području Grada Trilja do 5.000 eura*  S obzirom na nedostatak raspoloživih stambenih objekata u vlasništvu garda, mladoj obitelji u smislu ovog Programa, može se odobriti pomoć pri kupnji stambenog objekta (kuće ili stana) u vlasništvu druge fizičke osobe ili pravne osobe uz uvjete propisane ovim Programom.  U slučaju kupnje stambenog objekta u vlasništvu druge fizičke osobe ili pravne osobe mlada obitelj može ostvariti pomoć u dijelu cijene utvrđene u kupoprodajnom ugovoru, a najviše do 5.000,00 eura.  Za mlade obitelji koje koriste mjeru 4.1. a pripadaju naseljima (mjestima): Bisko, Budimiri, Čačvina, Čaporice, Gardun, Jabuka, Kamensko, Krivodol, Ljut, Nova Sela, Podi, Rože, Strizirep, Strmendolac, Tijarica, Ugljane, Velić, Vinine, Vojnić Sinjski, Voštane i Vrpolje na maximalni iznos iz ove podpore može se još odobrtiti dodatnih 1.000,00 eura.  Potpora za kupnju stambenog objekta, uz opće uvjete propisane ovim Programom, odobrava se uz uvjet da se radi o objektu koji se nalazi na području Grada Trilja te za koji postoji valjana i potpuna dokumentacija o legalnosti objekta, uz predočenje valjanog kupoprodajnog ugovora, potpisanog i ovjerenog od strane javnog bilježnika.  Potpora se neće odobriti za kupnju stambenog objekta koji je u vlasništvu/suvlasništvu osobe koja je najmanje s jednim bračnim/izvanbračnim drugom u :  - krvnom srodstvu u ravnoj lozi - otac, majka, djed, baka, pradjed ili prabaka,  - krvnom srodstvu u pobočnoj lozi - brat ili sestra,  - srodstvu po tazbini - bračni drugovi, roditelji bračnih/izvanbračnih drugova,  - građanskom srodstvu - posvojitelji, posvojenici.  Objekt na koji se odnosi prijava mora biti u vlasništvu ili suvlasništvu podnositelja.  Za suvlasnički dio mora priložiti izjavu kojom suvlasnik potvrđuje da je upoznat sa podnošenjem prijave za korištenje ove mjere (obrazac izjave Obrazac 3A).  Prijava na ovu mjeru moguća je po raspisanom javnom pozivu do 15. prosinca tekuće godine ili do iskorištenja sredstava osiguranih u Proračunu Grada u tu svrhu.  Korisnik mjere i njegov bračni/izvanbračni drug moraju prijaviti prebivalište na adresi kupljenog stambenog objekta u roku 6 mjeseci od zaključenja ugovora o sufinanciranju i zadržati ga na toj lokaciji bez prekida najmanje 10 godina (računajući od dana isplate sufinanciranja).  Podnositelj zahtjeva na javni poziv prilaže izjavu o promjeni prebivališta (Obrazac 6A).  Korisnik ove mjere dostavlja instrument osiguranja u obliku bjanko zadužnice u Grada Trilja na iznos koji pokriva iznos odobrene potpore uvećane za eventualne troškove prisilne naplate.  Na nekretnini za koju je korisnik ostvario pravo na sufinanciranje iz ove Mjere, kao instrument osiguranja upisati će se u zemljišnoj knjizi zabilježba založnog prava na nekretnini (hipoteka) u korist Grada Trilja, radi naplate primljenog iznosa sufinanciranja, troškova prisilne naplate i zateznih kamata. Naplata po ovoj osnovi osiguranja dozvoljena je samo u slučaju bezuspješne naplate temeljem bjanko zadužnice. Založno pravo na nekretnini (hipoteka) briše se nakon 10 godina (računajući od dana isplate sufinanciranja), ukoliko ne budu ostvareni uvjeti za aktiviranje predmetnog osiguranja propisani ovim Programom.  Instrument osiguranja se aktivira u slučaju:  - da korisnik mjere i/ili njegov bračni/izvanbračni drug ne prijave prebivalište na lokaciji objekta za koje je ostvareno sufinanciranje u roku 6 mjeseci od zaključenja ugovora o sufinanciranju,  - da korisnik mjere i/ili njegov bračni/izvanbračni drug ne zadrže prebivalište na lokaciji objekta za koje je ostvareno sufinanciranje najmanje 10 godina bez prekida (računajući od dana isplate sufinanciranja),  - korisnik mjere ne izvršava obveze iz ugovora o sufinanciranju te postupa protivno smislu ovog Programa.  Potrebna dokumentacija koja se prilaže zahtjevu:  1. Obrazac 1A – prijava za Mjeru 4.2.,  2. preslika osobne iskaznice podnositelja i bračnog druga (izvanbračnog druga) te izvadak iz matice vjenčanih ne stariji od 6 mjeseci odnosno izjava o izvanbračnoj zajednici – Obrazac 2A),  3. izvadak iz zemljišnih knjiga za stambeni objekt koji je predmet zahtjeva,  4. dokaz o legalnosti objekta,  5. izjava suvlasnika (Obrazac 3A),  6. izjava da podnositelj zahtjeva i njegov bračni/izvanbračni partner koji po prvi put rješava stambeno pitanje stjecanjem prava vlasništva, u trenutku podnošenja zahtjeva nema u vlasništvu/suvlasništvu: drugu obiteljsku kuću/stan ili drugi objekt pogodan za stanovanje na području Republike Hrvatske; (izjava - Obrazac 4A),  7. preslika ugovora o kupoprodaji stambenog objekta,  8. izjava da će prije isplate potpore dostaviti bjanko zadužnicu (Obrazac 5A),  9. izjava o promjeni prebivališta (Obrazac 6A),  10. preslika diplome odnosno svjedodžbe o stečenoj stručnoj spremi podnositelja i bračnog druga odnosno izvanbračnog druga,  11. dokaz da je podnositelj zahtjeva ili bračni odnosno izvanbračni drug u radnom odnosu, odnosno da obavlja samostalnu djelatnost (preslika ugovora o radu, potvrda o mirovinskom stažu ….),  12. potvrda o nekažnjavanju ne starija od 30 dana od dana podnošenja zahtjeva.  13. preslika rodnih listova djece.  *4.2. Financijska pomoć za poboljšanje kvalitete stanovanja ulaganjem u etažiranje, rekonstrukciju, dogradnju ili nadogradnju obiteljskih kuća ili stanova kojima se osigurava novi ili poboljšava postojeći stambeni prostor do 4.000 eura*  Rekonstrukcija obiteljskih kuća ili stanova u smislu ovog Programa podrazumijeva dogradnju, nadogradnju i rekonstrukciju postojećeg stambenog objekta mlade obitelji koja zadovoljava uvjete i kriterije za podnošenje prijave u skladu s ovim Programom.  Rekonstrukcija odnosno dogradnja i nadogradnja je prihvatljiv trošak ako postojeći objekt prije izvedenih radova nije bio odgovarajući stan. Odgovarajućim stanom podrazumijeva se vlasništvo stambenog prostora koji je primjereno opremljen infrastrukturom (voda, kanalizacija, struja i dr.) i udovoljava higijensko – tehničkim uvjetima za zdravo stanovanje, veličine je oko 35 m² korisne površine stana za jednu osobu, odnosno za svaku daljnju osobu još oko 10 m².  Etažiranje objekata sukaldno zakonu kako bi se izvršila podjela kuće ili stana te dobio dodatni prostor za stanovanje za mladu obitelj u postojećem objektu u kojem do tada nije bio adekvatan prostor ili nije bio etažiran.  Podnositelj prijave za ovu mjeru dužan je dokazati da postojeći stambeni objekt prije izvedenih radova ili etažiranja nije bio odgovarajući stan ili nije bilo napravljeno etažiranje te je u tu svrhu obvezan priložiti fotografije objekta prije izvedenih radova, skicu zahvata (tlocrt građevine) sa troškovnikom koje izrađuje ovlašteni inženjer građevinarstva, a ako se povećava korisna površina stana i potvrdu o broju članova domaćinstva na adresi stambenog objekta koji je predmet prijave.  Za rekonstrukciju, dogradnju i nadogradnju primjenjuju se važeći propisi koji vrijede za gradnju te ako je sukladno tim propisima nužno ishoditi građevinsku dozvolu, zahtjevu se prilaže i građevinska dozvola. Ako za izvedene radove sukladno zakonu nije propisana građevinska dozvola, zahtjevu se prilaže izjava da za radove nije potrebna građevinska dozvola (potpisana i ovjerena od ovlaštenog inženjera građevinarstva).  Za etažiranje objekta prilažu se potrebni dokumenti sukladno zakonu kojime se pokreće postupak etažiranja i uknjižbe novih prostora ili kojim osoba postaje vlasnik jednog dijela etažiranog prostora.  Podnositelj prijave prilaže dokaz o plaćanju računa na rekonstrukciji, dogradnji i nadogradnji stambenog objekta za ukupni trošak radova i materijala ili dokaze o plaćanju troškova etažiranja (elaborat o etažiranju, odvjetničke naknade) i postupak pokretanja uspostave vlasništva etažnog dijela stambenog objekta.  Prihvatljiv trošak po ovoj mjeri su materijal i radovi na rekonstrukciji, dogradnji i nadogradnji i adaptacija i sanacija stambenog prostora, troškovi etažiranja, izmjere, elaborata i drugo u smislu poboljšanja kvalitete stanovanja ili dobijanja novog stambenog prostora u vlasništvo.  Prije odobravanja korištenja sredstava u okviru ove mjere, Grad Trilj zadržava pravo provjere i uvida na terenu po ovlaštenoj osobi svih kriterija o kojima ovisi odobravanje potpore.  Potpora mladoj obitelji po ovoj mjeri rekonstrukcije, dogradnje i/ili nadogradnje, etažiranja je maksimalno u visini do 4.000,00 eura.  Za mlade obitelji koje koriste mjeru 4.2. a pripadaju naseljima (mjestima): Bisko, Budimiri, Čačvina, Čaporice, Gardun, Jabuka, Kamensko, Krivodol, Ljut, Nova Sela, Podi, Rože, Strizirep, Strmendolac, Tijarica, Ugljane, Velić, Vinine, Vojnić Sinjski, Voštane i Vrpolje na maximalni iznos iz ove podpore može se još odobriti dodatnih 1.500,00.  Potpora je jednokratna po obitelji odnosno po stambenom objektu.  Objekt na koji se odnosi prijava mora biti u vlasništvu ili suvlasništvu podnositelja. Za suvlasnički dio mora priložiti izjavu kojom suvlasnik potvrđuje da je bio suglasan sa radovima i da je upoznat sa podnošenjem prijave za korištenje ove mjere (obrazac izjave Obrazac 2B).  Prijava za ovu mjeru se može podnositi po javnom pozivu do 15. prosinca tekuće godine odnosno do iskorištavanja sredstava koja su u Proračunu Grada osigurana za tu svrhu u tekućoj godini.  Potpora se odobrava, uz opće uvjete propisane ovim Programom, ako je objekt na području Grada Trilja i pod uvjetom da je objekt legalan.  Korisnik mjere i njegov bračni/izvanbračni drug moraju prijaviti prebivalište na adresi objekta za koji se koristi mjera u roku 6 mjeseci od zaključenja ugovora o sufinanciranju i zadržati ga na toj lokaciji bez prekida najmanje 10 godina (računajući od dana isplate sufinanciranja).  Korisnik ove mjere dostavlja instrument osiguranja u obliku bjanko zadužnice u korist Grada Trilja na iznos koji pokriva iznos odobrene potpore uvećane za eventualne troškove prisilne naplate.  Na nekretnini za koju je korisnik ostvario pravo na sufinanciranje iz ove Mjere, kao instrument osiguranja upisati će se u zemljišnoj knjizi zabilježba založnog prava na nekretnini (hipoteka) u korist Grada Trilja, radi naplate primljenog iznosa sufinanciranja, troškova prisilne naplate i zateznih kamata. Naplata po ovoj osnovi osiguranja dozvoljena je samo u slučaju bezuspješne naplate temeljem bjanko zadužnice. Založno pravo na nekretnini (hipoteka) briše se nakon 10 godina (računajući od dana isplate sufinanciranja), ukoliko ne budu ostvareni uvjeti za aktiviranje predmetnog osiguranja propisani ovim Programom.  Instrument osiguranja se aktivira u slučaju:  - da korisnik mjere i/ili njegov bračni/izvanbračni drug ne prijave prebivalište na lokaciji objekta za koje je ostvareno sufinanciranje u roku 6 mjeseci od zaključenja ugovora o sufinanciranju,  - da korisnik mjere i/ili njegov bračni/izvanbračni drug ne zadrže prebivalište na lokaciji objekta za koje je ostvareno sufinanciranje najmanje 10 godina bez prekida (računajući od dana isplate sufinanciranja).,  - korisnik mjere ne izvršava obveze iz ugovora o sufinanciranju te postupa protivno smislu ovog Programa.  Potrebna dokumentacija koja se prilaže prijavi:  1. Obrazac 1B – prijava za Mjeru 4.2.,  2. preslika osobne iskaznice podnositelja i bračnog druga (izvanbračnog druga) te izvadak iz matice vjenčanih ne stariji od 6 mjeseci odnosno izjava o izvanbračnoj zajednici – Obrazac 2B),  3. izvadak iz zemljišnih knjiga za stambeni objekt koji je predmet zahtjeva,  4. izjava za suvlasnika (obrazac 3B),  5. izjava da podnositelj zahtjeva i njegov bračni/izvanbračni partner u trenutku podnošenja zahtjeva nema u vlasništvu/suvlasništvu: drugu obiteljsku kuću/stan ili drugi objekt pogodan za stanovanje na području Republike Hrvatske (izjava – Obrazac 4B),  6. izjava da će prije isplate potpore dostaviti bjanko zadužnicu (Obrazac 5B),  7. preslika građevinske dozvole (ukoliko se radi o radovima za koje je propisana građevinska dozvola),  8. Fotografije stanja prije izvršenih radova rekonstrukcije, dogradnje ili etažiranja,  9. skica zahvata sa izračunom povećanja korisne površine stana koje izrađuje ovlašteni inženjer građevinarstva,  10. Potvrda o broju članova domaćinstva,  11. Preslika računa kojima se dokazuju izvedeni radovi,  12. dokaz o legalnosti građevine i Izjava ovlaštenog inženjera građevinarstva (ukoliko se radi o radovima za koje nije propisana građevinska dozvola),  13. preslika diplome odnosno svjedodžbe o stečenoj stručnoj spremi podnositelja i bračnog druga odnosno izvanbračnog druga,  14. dokaz da je podnositelj zahtjeva ili bračni odnosno izvanbračni drug u radnom odnosu odnosno da obavlja samostalnu djelatnost (preslika ugovora o radu, potvrda o mirovinskom stažu ….),  15. potvrda o nekažnjavanju ne starija od 30 dana od dana podnošenja zahtjeva,  16. preslika rodih listova djece.  *4.3.Financijska pomoć pri plaćanju troškova ishođenja akata o građenju ili akata o legalizaciji objekta na području Grada Trilja do 4.500,00 eura*  Podnositelj prijave za ovu mjeru dužan je dokazati ako gradi novi stambeni objekt da je naručio projektiranje objekta i da rješava potrebne akte, da ako rekonstruira, nadograđuje, adaptira postojeći stambeni objekt prije izvedenih radova nije bio odgovarajući stan te je u tu svrhu obvezan priložiti fotografije objekta prije izvedenih radova, skicu zahvata (tlocrt građevine) sa troškovnikom koje izrađuje ovlašteni inženjer građevinarstva, a ako se povećava korisna površina stana i potvrdu o broju članova domaćinstva na adresi stambenog objekta koji je predmet prijave, a ako legalizira objekat da je ovlašten ili ima suglasnost vlasnika nekretnine i postoječeg zemljišta na kojem je stambeni objekt.  Za rekonstrukciju, dogradnju i nadogradnju primjenjuju se važeći propisi koji vrijede za gradnju te ako je sukladno tim propisima nužno ishoditi građevinsku dozvolu, zahtjevu se prilaže i građevinska dozvola. Ako za izvedene radove sukladno zakonu nije propisana građevinska dozvola, zahtjevu se prilaže izjava da za radove nije potrebna građevinska dozvola (potpisana i ovjerena od ovlaštenog inženjera građevinarstva).  Ako legalizira objekt onda je podnositelj prijave dužan dokazati da je pokrenut postupak legalizacije sukladno zakonu, te da se krenulo u realizaciju legalizacije ili uknjižbe objekta koji je dobio riješenje o izvedenom stanju.  Prihvatljivi troškovi po ovoj mjeri su računi izdati podnositeljiu za projekte, garđevinsku dozvolu, elaborate i sve pripremne akte u skladu sa zakonom koju podnositelj treba imati prije građenja novog objekta, rekonstrukcije, dogradnje i nadogradnje objekta, ili legalizacije postojećeg objekta: geodetski projekt, idejni projekt, glavni projekt, izvedbeni projekt, geodetski snimak izvedenog stanja nezakonito izgrađene zgrade, snimka izvedenog stanja nezakonito izgrađene zgrade, komunalni doprinos, vodni doprinos, upravne pristojbe i drugo.  Potpora mladoj obitelji po ovoj mjeri troškova ishođenja akata o gradnji ili akta o legalizaciji objekta je maksimalno u visini do  *4.500 eura.*  Za mlade obitelji koje koriste mjeru 4.3. a pripadaju naseljima (mjestima): Bisko, Budimiri, Čačvina, Čaporice, Gardun, Jabuka, Kamensko, Krivodol, Ljut, Nova Sela, Podi, Rože, Strizirep, Strmendolac, Tijarica, Ugljane, Velić, Vinine, Vojnić Sinjski, Voštane i Vrpolje na maximalni iznos iz ove podpore može se još odobriti dodatnih 1.000,00 eura.  Potpora je jednokratna po obitelji odnosno po aktu o građenju ili aktu o izvednom stanju.  Objekt odnosno nekrtetninana kojoj će se izvoditi radovi, izvodi legalizacija i za koji se traži dokumentacija na koji se odnosi prijava mora biti u vlasništvu ili suvlasništvu podnositelja. Za suvlasnički dio mora priložiti izjavu kojom suvlasnik potvrđuje da je bio suglasan sa radovima i da je upoznat sa podnošenjem prijave za korištenje ove mjere (obrazac izjave Obrazac ?? ).  Prijava za ovu mjeru se može podnositi po javnom pozivu do 15. prosinca tekuće godine odnosno do iskorištavanja sredstava koja su u Proračunu Grada osigurana za tu svrhu u tekućoj godini.  Potpora se odobrava, uz opće uvjete propisane ovim Programom, ako je objekt, odnosno nekretnina na kojoj se vrši gradnja, rekonstrukcija, dogradnja, nadogradnja ili legalizacija na području Grada Trilja i pod uvjetom da je objekt legalan ili da se provodi postupak legalizacije.  Potrebna dokumentacija koja se prilaže zahtjevu:  1. Obrazac 1C – prijava za Mjeru 4.3.,  2. preslika osobne iskaznice podnositelja i bračnog druga (izvanbračnog druga) te izvadak iz matice vjenčanih ne stariji od 6 mjeseci odnosno izjava o izvanbračnoj zajednici – Obrazac 2C ),  3. izvadak iz zemljišnih knjiga za stambeni objekt koji je predmet zahtjeva,  4. izjava za suvlasnika (Obrazac 3C),  5. izjava da podnositelj zahtjeva i njegov bračni/izvanbračni partner u trenutku podnošenja zahtjeva nema u vlasništvu/suvlasništvu: drugu obiteljsku kuću/stan ili drugi objekt pogodan za stanovanje na području Republike Hrvatske (izjava – Obrazac 4C),  6. izjava da će prije isplate potpore dostaviti bjanko zadužnicu (Obrazac 5C),  7. preslika građevinske dozvole ili druga zakonita dokumentacija (ukoliko se radi o radovima za koje je propisana građevinska dozvola ili druga dokumentacija potrebna za legalizaciju objekta),  8. Fotografije stanja prije izvršenih radova rekonstrukcije, odnosno legalizacije,  9. Skica zahvata sa izračunom povećanja korisne površine stana koje izrađuje ovlašteni inženjer građevinarstva,  10. Potvrda o broju članova domaćinstva,  11. Preslika računa kojima se dokazuju izvedeni radovi ili legalizacija postojećeg objekta,  12. dokaz o legalnosti građevine i Izjava ovlaštenog inženjera građevinarstva (ukoliko se radi o radovima za koje nije propisana građevinska dozvola),  13. preslika diplome odnosno svjedodžbe o stečenoj stručnoj spremi podnositelja i bračnog druga odnosno izvanbračnog druga,  14. dokaz da je podnositelj zahtjeva ili bračni odnosno izvanbračni drug u radnom odnosu odnosno da obavlja samostalnu djelatnost (preslika ugovora o radu, potvrda o mirovinskom stažu ...),  15. potvrda o nekažnjavanju ne starija od 30 dana od dana podnošenja zahtjeva,  16. preslika rodih listova djece.  *4.4.Financijska pomoć pri plaćanju troškova kupnje građevinskog zemljišta za stambeni objekt na području grada Trilja do 5.000 eura*  S obzirom na nedostatak raspoloživih stambenih objekata u vlasništvu grada Trilja mladoj obitelji u smislu ovog Programa može se odobriti pomoć pri kupnji građevinskog zemljišta u vlasništvu druge fizičke osobe ili pravne osobe uz uvjete propisane ovim Programom.  U slučaju kupnje građevinskog zemljišta u vlasništvu druge fizičke osobe ili pravne osobe mlada obitelj može ostvariti pomoć utvrđene u kupoprodajnom ugovoru, a maksimalno do 5.000,00 eura.  Za mlade obitelji koje koriste mjeru 4.4. a pripadaju naseljima (mjestima): Bisko, Budimiri, Čačvina, Čaporice, Gardun, Jabuka, Kamensko, Krivodol, Ljut, Nova Sela, Podi, Rože, Strizirep, Strmendolac, Tijarica, Ugljane, Velić, Vinine, Vojnić Sinjski, Voštane i Vrpolje na maximalni iznos iz ove podpore može se još odobriti dodatnih 1.000,00 eura.  Potpora za kupnju građevinskog zemljišta (nekretnine), uz opće uvjete propisane ovim Programom, odobrava se uz uvjet da se radi o nekretnini koja se nalazi na području Grada Trilja te za koji postoji valjana i potpuna dokumentacija o legalnosti objekta, uz predočenje valjanog kupoprodajnog ugovora, potpisanog i ovjerenog od strane javnog bilježnika.  Potpora se neće odobriti za kupnju nekretnine (građevinskog zemljišta koji je u vlasništvu/suvlasništvu osobe koja je najmanje s jednim bračnim/izvanbračnim drugom u :  - krvnom srodstvu u ravnoj lozi - otac, majka, djed, baka, pradjed ili prabaka,  - krvnom srodstvu u pobočnoj lozi - brat ili sestra,  - srodstvu po tazbini - bračni drugovi, roditelji bračnih/izvanbračnih drugova,  - građanskom srodstvu - posvojitelji, posvojenici.  Nekretnina na koju se odnosi prijava mora biti u vlasništvu ili suvlasništvu podnositelja.  Za suvlasnički dio mora priložiti izjavu kojom suvlasnik potvrđuje da je upoznat sa podnošenjem prijave za korištenje ove mjere (obrazac izjave Obrazac 3D).  Prijava na ovu mjeru moguća je po raspisanom javnom pozivu do 15. prosinca tekuće godine ili do iskorištenja sredstava osiguranih u Proračunu Grada u tu svrhu.  Korisnik mjere i njegov bračni/izvanbračni drug moraju prijaviti prebivalište na adresi kupljenog stambenog objekta u roku 6 mjeseci od zaključenja ugovora o sufinanciranju i zadržati ga na toj lokaciji bez prekida najmanje 10 godina (računajući od dana isplate sufinanciranja).  Podnositelj zahtjeva na javni poziv prilaže izjavu o promjeni prebivališta (Obrazac 6D).  Korisnik ove mjere dostavlja instrument osiguranja u obliku bjanko zadužnice u Grada Trilja na iznos koji pokriva iznos odobrene potpore uvećane za eventualne troškove prisilne naplate.  Na nekretnini za koju je korisnik ostvario pravo na sufinanciranje iz ove Mjere, kao instrument osiguranja upisati će se u zemljišnoj knjizi zabilježba založnog prava na nekretnini (hipoteka) u korist Grada Trilja, radi naplate primljenog iznosa sufinanciranja, troškova prisilne naplate i zateznih kamata. Naplata po ovoj osnovi osiguranja dozvoljena je samo u slučaju bezuspješne naplate temeljem bjanko zadužnice. Založno pravo na nekretnini (hipoteka) briše se nakon 10 godina (računajući od dana isplate sufinanciranja), ukoliko ne budu ostvareni uvjeti za aktiviranje predmetnog osiguranja propisani ovim Programom.  Instrument osiguranja se aktivira u slučaju:  - da korisnik mjere i/ili njegov bračni/izvanbračni drug ne prijave prebivalište na lokaciji objekta za koje je ostvareno sufinanciranje u roku 6 mjeseci od zaključenja ugovora o sufinanciranju,  - da korisnik mjere i/ili njegov bračni/izvanbračni drug ne zadrže prebivalište na lokaciji objekta za koje je ostvareno sufinanciranje najmanje 10 godina bez prekida (računajući od dana isplate sufinanciranja, odnosno od izgradnje objekta),  - korisnik mjere ne izvršava obveze iz ugovora o sufinanciranju te postupa protivno smislu ovog Programa.  Nekretnina (građevinsko zemljište) na koji se odnosi prijava mora biti u vlasništvu ili suvlasništvu podnositelja.  Za suvlasnički dio mora priložiti izjavu kojom suvlasnik potvrđuje da je upoznat sa podnošenjem prijave za korištenje ove mjere (obrazac izjave Obrazac 3D ).  Prijava na ovu mjeru moguća je po raspisanom javnom pozivu do 15. prosinca tekuće godine ili do iskorištenja sredstava osiguranih u Proračunu Grada u tu svrhu.  Korisnik mjere i njegov bračni/izvanbračni drug moraju prijaviti prebivalište na adresi na kojoj će biti izgrađen stan ili kuća (nekretnina – građevinska parcela) u izgrađenom objektu koji je dobio uporabnu dozvolu u roku 6 do 12 mjeseci od zaključenja nadležne službe i zadržati ga na toj lokaciji bez prekida najmanje 10 godina (računajući od dana useljavanja).  Podnositelj zahtjeva na javni poziv prilaže izjavu o promjeni prebivališta (Obrazac 6D).  Potrebna dokumentacija koja se prilaže zahtjevu:   1. Obrazac 1D – prijava za Mjeru 4.4., 2. preslika osobne iskaznice podnositelja i bračnog druga (izvanbračnog druga) te izvadak iz matice vjenčanih ne stariji od 6 mjeseci odnosno izjava o izvanbračnoj zajednici – Obrazac 2D), 3. izvadak iz zemljišnih knjiga za građevinsko zemljište koji je predmet zahtjeva, 4. izjava za suvlasnika (Obrazac 3D), 5. izjava da podnositelj zahtjeva i njegov bračni/izvanbračni partner u trenutku podnošenja zahtjeva nema u vlasništvu/suvlasništvu: drugu obiteljsku kuću/stan ili drugi objekt pogodan za stanovanje na području Republike Hrvatske (izjava – Obrazac 4D), 6. izjava da će prije isplate potpore dostaviti bjanko zadužnicu (Obrazac 5D), 7. izjava o promjeni prebivališta (Obrazac 6D), 8. preslika građevinske dozvole (ukoliko se radi o radovima za koje je propisana građevinska dozvola), 9. Fotografije stanja građevinskog zemljišta prije kupnje, 10. Potvrda o broju članova domaćinstva, 11. Preslika računa kojima se dokazuju kupnja (kuporodajni ugovor ovjeren kod javnog bilježnika), 12. dokaz o tome da je parcela u građevinskoj zoni i da je namjenjena za stambenu gradnju, 13. preslika diplome odnosno svjedodžbe o stečenoj stručnoj spremi podnositelja i bračnog druga odnosno izvanbračnog druga, 14. dokaz da je podnositelj zahtjeva ili bračni odnosno izvanbračni drug u radnom odnosu odnosno da obavlja samostalnu djelatnost (preslika ugovora o radu, potvrda o mirovinskom stažu ….), 15. potvrda o nekažnjavanju ne starija od 30 dana od dana podnošenja zahtjeva, 16. preslika rodih listova djece.   *4.5.Financijska pomoć pri plaćanju troškova priključka na komunalnu infrastrukturu do 3.000 eura*  Podnositelj prijave za ovu mjeru dužan je dokazati ako gradi novi stambeni objekt da je ishodio građevinsku dozvolu, izgradio stan ili kuću i da je podnio zahtjev za priključenje na komunalnu infratrukturu (potrebne akte), te je u tu svrhu obvezan priložiti fotografije objekta izvedenih radova, skicu zahvata (tlocrt građevine) sa troškovnikom koje izrađuje ovlaštena institucija koja vrši priključak i predračun ili račun troškova priključenja, potvrdu o broju članova domaćinstva na adresi stambenog objekta koji je predmet prijave.  Za rekonstrukciju, dogradnju i nadogradnju primjenjuju se važeći propisi koji vrijede za gradnju te ako je sukladno tim propisima nužno ishoditi građevinsku dozvolu, zahtjevu se prilaže i građevinska dozvola. Ako za izvedene radove sukladno zakonu nije propisana građevinska dozvola, zahtjevu se prilaže izjava da za radove nije potrebna građevinska dozvola (potpisana i ovjerena od ovlaštenog inženjera građevinarstva).  Prihvatljivi troškovi po ovoj mjeri su računi izdati podnositeljiu za navedene akte u skladu sa zakonom koju podnositelj treba imati prije ili nakon priključenja na infrastrukturu za opskrbu električnom energijom, opskrbu vodom ili priključenje na odvodni konalizacijski sustav (geodetski projekt, idejni projekt, izvedbeni projket).  Potpora mladoj obitelji po ovoj mjeri troškova priključka na komunalnu infratrukturu maksimalno u visini do 3.000,00.  Za mlade obitelji koje koriste mjeru 4.5. a pripadaju naseljima (mjestima): Bisko, Budimiri, Čačvina, Čaporice, Gardun, Jabuka, Kamensko, Krivodol, Ljut, Nova Sela, Podi, Rože, Strizirep, Strmendolac, Tijarica, Ugljane, Velić, Vinine, Vojnić Sinjski, Voštane i Vrpolje na maximalni iznos iz ove podpore može se još odobriti dodatnih 500,00 eura.  Potpora je jednokratna po obitelji odnosno po aktu o priključivanju.  Objekat odnosno nekretnina na kojoj će se izvoditi radovi i za koji se traži dokumentacija na koji se odnosi prijava mora biti u vlasništvu ili suvlasništvu podnositelja. Za suvlasnički dio mora priložiti izjavu kojom suvlasnik potvrđuje da je bio suglasan sa radovima i da je upoznat sa podnošenjem prijave za korištenje ove mjere (Obrazac).  Prijava za ovu mjeru se može podnositi po javnom pozivu do 15. prosinca tekuće godine odnosno do iskorištavanja sredstava koja su u Proračunu Grada osigurana za tu svrhu u tekućoj godini.  Potpora se odobrava, uz opće uvjete propisane ovim Programom, ako je objekt, odnosno nekretnina na kojoj se vrši gradnja, rekonstrukcija, dogradnja, nadogradnja ili priključivanje na komunalnu infrastrukturu na području Grada Trilja i pod uvjetom da je objekt legalan.  Potrebna dokumentacija koja se prilaže zahtjevu:  1. Obrazac 1E – prijava za Mjeru 4.5.,  2. preslika osobne iskaznice podnositelja i bračnog druga (izvanbračnog druga) te izvadak iz matice vjenčanih ne stariji od 6 mjeseci odnosno izjava o izvanbračnoj zajednici – Obrazac 2E ),  3. izvadak iz zemljišnih knjiga za stambeni objekt koji je predmet zahtjeva,  4. izjava za suvlasnika (Obrazac 3E),  5. izjava da podnositelj zahtjeva i njegov bračni/izvanbračni partner u trenutku podnošenja zahtjeva nema u vlasništvu/suvlasništvu: drugu obiteljsku kuću/stan ili drugi objekt pogodan za stanovanje na području Republike Hrvatske (izjava – Obrazac 4E),  6. izjava da će prije isplate potpore dostaviti bjanko zadužnicu (Obrazac 5E),  7. preslika građevinske dozvole (ukoliko se radi o radovima za koje je propisana građevinska dozvola),  8. Fotografije stanja prije izvršenih radova rekonstrukcije,  9. skica zahvata sa izračunom povećanja korisne površine stana koje izrađuje ovlašteni inženjer građevinarstva,  10. Potvrda o broju članova domaćinstva,  11. Preslika računa kojima se dokazuju izvedeni radovi,  12. dokaz o legalnosti građevine i Izjava ovlaštenog inženjera građevinarstva (ukoliko se radi o radovima za koje nije propisana građevinska dozvola),  13. preslika diplome odnosno svjedodžbe o stečenoj stručnoj spremi podnositelja i bračnog druga odnosno izvanbračnog druga,  14. dokaz da je podnositelj zahtjeva ili bračni odnosno izvanbračni drug u radnom odnosu odnosno da obavlja samostalnu djelatnost (preslika ugovora o radu, potvrda o mirovinskom stažu ….),  15. potvrda o nekažnjavanju ne starija od 30 dana od dana podnošenja zahtjeva,  16. preslika rodnih listova djece.  *4.6.Financijska pomoć pri sređivanju vlasničkih odnosa nad građevinskim zemljištem na kojem mlada obitelj planira gradnju stambenog objekta na području Grada Trilja do 2.500 eura*  S obzirom na nedostatak raspoloživih stambenih objekata u vlasništvu grada Trilja te velikog broja nerješenih imovinsko pravnih odnosa na građevinskim parcelama čije bi rješavanje pomoglo mladoj obitelji u rješavanju stambenog prostora radi ostanka i nastavka obiteljskog života na području grada, u smislu ovog Programa može se odobriti pomoć pri sređivanju vlasničkih odnosa na zemljištu u obiteljskom vlasništvu, suvlasništvu drugih fizičkih osoba ili pravnih osoba uz uvjete propisane ovim Programom.  U slučaju pokretanja postupka sređivanja vlasničkih ili suvlasničkih odnosa na građevinskom zemljištu u vlasništvu, suvlasništvu drugh fizičkih osoba ili pravnh osobe mlada obitelj može ostvariti pomoć maksimalno do 2.500, 00 eura.  Za mlade obitelji koje koriste mjeru 4.6. a pripadaju naseljima (mjestima): Bisko, Budimiri, Čačvina, Čaporice, Gardun, Jabuka, Kamensko, Krivodol, Ljut, Nova Sela, Podi, Rože, Strizirep, Strmendolac, Tijarica, Ugljane, Velić, Vinine, Vojnić Sinjski, Voštane i Vrpolje na maximalni iznos iz ove podpore može se još odobriti dodatnih 500,00 eura.  Potpora za sređivanje vlasničkih/suvlasničkih odnosa nekretnine, uz opće uvjete propisane ovim Programom, odobrava se uz uvjet da se radi o nekretnini koja se nalazi na području Grada Trilja te za koji postoji valjana dokumentacija o suvlasničkim odnosima.  Potpora će se odobriti za nekretnine, građevinsko zemljišta koje je u vlasništvu/suvlasništvu osoba koje su najmanje s jednim bračnim/izvanbračnim drugom u srodstvu te ako uz zahtjev prilože:  -dokumente kojim se dokazuje da je podnositelj zakoniti nasljednik prema Zakonu o nasljeđivanju predmetne nekretnine, ali da imovinsko pravni odnosi još nisu riješeni;  - ?  Nekretnina na koju se odnosi prijava mora biti u vlasništvu ili suvlasništvu obitelji kojoj je podnositelj pravni nasljednik sukladno Zakonu o nasljeđivanju.  Za suvlasnički dio mora priložiti izjavu kojom suvlasnik/ci potvrđuje/u da su upoznati sa podnošenjem prijave za korištenje ove mjere (obrazac izjave Obrazac 3F).  Prijava na ovu mjeru moguća je po raspisanom javnom pozivu do 15. prosinca ili do iskorištenja sredstava osiguranih u Proračunu Grada u tu svrhu.  Korisnik mjere i njegov bračni/izvanbračni drug moraju dati izjavu pod materijalnom i krivičnom odgovornošču da planiraju ostati s prebivalištem na području grada Trilja ili zadržati prebivalište na postojećoj adresi ukoliko se pozitivno riješi imovinsko pravni predmet za navedeno zemljište. Podnositelj zahtjeva će u roku od 2 (dva) mjeseca prije podnošenja premetnog zahtjeva za Mjeru 4.6. priložiti izjavu da planira pokretanje postupka rješavanja imovinsko pravnih odnosa za predmetno građevinsko zemljište (predzahtjev-Obrazac 1FP) te dostaviti dokaz o postojanju dogovora između suvlasnika o postojanju dobre volje (sporazum o diobi ili nagodbu o diobi ovjerenu kod javnog bilježnika od svih ili većeg dijela suvlasnika koji su uknjiženi kao vlasnici/suvlasnici na predmetnoj čestici zemlje) ili dokaz o provođenju pojedinačnog ispravnog postupka ili postupka pojedinačnog preoblikovanja. Grad Trilj zadržava pravo za odustanak od isplate sredstava predmetnog zahtjeva ukoliko podnositelj zahtjeva ne dostavi potrebne akte kojima se dokazuje pokretanje postupka rješavanja imovinsko pravnih odnosa na predmetnoj parceli, a do zaključenja pisanog ugovora o sufinanciranju ne može proći kraće od 3 (tri) mjeseci od podnošenja zahtjeva.  Mlada obitelj koja je na ovaj način riješila imovinsko pravne odnose može tražiti refunadaciju u roku od 6 mjeseci od dobivanja vlasničkog lista 1/1 na predmetnoj građevinskoj čestici zemlje na kojoj nisu bili riješeni vlasnički odnosi, odnosno nije bila parcelirana.  Podnositelj zahtjeva na javni poziv prilaže izjavu o promjeni prebivališta (Obrazac 6).  Korisnik ove mjere dostavlja instrument osiguranja u obliku bjanko zadužnice u Grada Trilja na iznos koji pokriva iznos odobrene potpore uvećane za eventualne troškove prisilne naplate.  Instrument osiguranja se aktivira u slučaju:  - da korisnik mjere i/ili njegov bračni/izvanbračni drug ne pokrene pravni postupak rješavanja zemljišta u roku 6 mjeseci od zaključenja ugovora o sufinanciranju,  - da korisnik mjere i/ili njegov bračni/izvanbračni drug ne zadrže prebivalište na području grada Trilja 3 godina bez prekida (računajući od dana isplate sufinanciranja),  - da korisnik mjere ne dostavi istinite i potpune dokaze o vlasničkim odnosima na predmetnoj čestici za čije rješavanje je odobrena potpora, a isplatitelj potpore utvrdi to provjerom dokumentacije,  - korisnik mjere ne izvršava obveze iz ugovora o sufinanciranju te postupa protivno smislu ovog Programa.  Nekretnina (građevinsko zemljište) na koji se odnosi prijava nakon provedenog postupka mora biti u vlasništvu podnositelja.  Za suvlasnički dio mora priložiti izjavu kojom suvlasnik potvrđuje da je upoznat sa podnošenjem prijave za korištenje ove mjere (Obrazac izjave ).  Prijava na ovu mjeru moguća je po raspisanom javnom pozivu do 15. prosinca ili do iskorištenja sredstava osiguranih u Proračunu Grada u tu svrhu.  Korisnik mjere i njegov bračni/izvanbračni drug moraju imati prebivalište na području grada Trilja, osim toga pri podnošenju zahtjeva dati će izjavu da planiraju gradnju stambenog objekta ili pokretanje postupka dobivanja građevinske dozvole u roku 3 godine od zaključenja nadležne službe o vlasništvu nad predmetnom građevinskom česticom te po izgradnji stambenog objekta zadržati prebivalište na toj lokaciji bez prekida najmanje 5 godina (računajući od dana useljavanja).  Podnositelj zahtjeva na javni poziv prilaže izjavu o promjeni prebivališta (Obrazac).  Potrebna dokumentacija koja se prilaže zahtjevu:   1. Obrazac 1F – prijava za Mjeru 4.6., 2. preslika osobne iskaznice podnositelja i bračnog druga (izvanbračnog druga) te izvadak iz matice vjenčanih ne stariji od 6 mjeseci odnosno izjava o izvanbračnoj zajednici – Obrazac 2F ), 3. izvadak iz zemljišnih knjiga za građevinsko zemljište koji je predmet zahtjeva, 4. izjava za suvlasnika (obrazac 3F), 5. izjava da podnositelj zahtjeva i njegov bračni/izvanbračni partner u trenutku podnošenja zahtjeva nema u vlasništvu/suvlasništvu: drugu obiteljsku kuću/stan ili drugi objekt pogodan za stanovanje na području Republike Hrvatske (izjava – Obrazac 4F), 6. izjava da će prije isplate potpore dostaviti bjanko zadužnicu (Obrazac 5F), 7. preslika građevinske dozvole (ukoliko se radi o radovima za koje je propisana građevinska dozvola), 8. Fotografije stanja građevinskog zemljišta prije rješavanja imovinsko pravnih odnosa i uknjižbe, 9. Potvrda o broju članova domaćinstva, 10. dokaz o tome da je parcela u građevinskoj zoni i da je namjenjena za stambenu gradnju, 11. preslika diplome odnosno svjedodžbe o stečenoj stručnoj spremi podnositelja i bračnog druga odnosno izvanbračnog druga, 12. dokaz da je podnositelj zahtjeva ili bračni odnosno izvanbračni drug u radnom odnosu odnosno da obavlja samostalnu djelatnost (preslika ugovora o radu, potvrda o mirovinskom stažu ….), 13. potvrda o nekažnjavanju ne starija od 30 dana od dana podnošenja zahtjeva, 14. preslika rodih listova djece, 15. preslika provedenog postupka rješavanja vlasničkih odnosa na građevinskoj parceli na kojoj se mlada obitelj uknjižila kao vlasnik (za podnositelja zahtjeva za koji se traži refundacija troškova nakon provedenog postupka) 16. Obrazac 1Fp- predprijava za Mjeru 4.6.- izjava da planira pokretanje postupka rješavanja imovinsko pravnih odnosa za predmetno građevinsko zemljište, 17. dokaz o postojanju dogovora između suvlasnika o postojanju dobre volje (sporazum o diobi ili nagodbu o diobi ovjerenu kod javnog bilježnika od svih ili većeg dijela suvlasnika koji su uknjiženi kao vlasnici/suvlasnici na predmetnoj čestici zemlje) ili dokaz o provođenju pojedinačnog ispravnog postupka ili postupka pojedinačnog preoblikovanja.   *4.7. P*ravo na oslobođenje od plaćanja komunalnog doprinosa prilikom gradnje, rekonstrukcije ili dogradnje kuće (u daljnjem tekstu ; Mjera 4.7.)  Pravo prijave na ovu mjeru moguće je koristiti, glede površina, u skladu sa Pravilnikom minimalnih tehničkih uvjeta za projektiranje i gradnju stanova iz programa društveno poticane stanogradnje (NN br. 106/04, 25/06,121/11), te ista primjerice podrazumijeva oslobađanje od plaćanja za površinu kuće  - za 3 – članu obitelj neto korisna površina 74,25 m2,  - za 4 – članu obitelj neto korisna površina 81 m2,  - za 5 – članu obitelj neto korisna površina 98,55 m2  Uz zahtjev za ostvarivanjem prava iz Mjere 4.7. podnositelj zahtjeva dužan je priložiti:   * Dokaz o prijavljenom prebivalištu na području grada Trilja , te isto prebivalište zadržati minimalno 10 godina od dana potpisivanja ugovora kojim mu se odobrava korištenje Mjere 4.7. iz ovog Programa, * Ukoliko se mjera koristi za gradnju nekretnine za osobe koje nisu u mogućnosti prijaviti prebivalište na području Grada Trilja, Podnositelj zahtjeva, o istome daje izjavu i dužan u roku od 3 godine od zaključenja ugovora o dodjeli financijske pomoći/subvencije završiti građevinu te sebe i članove svoje obitelji prijaviti na adresi novonastale obiteljske kuće i zadržati to prebivalište sljedećih 10 godina. Izuzetak od obveze zadržavanja prebivališta mogu imati djeca korisnika ukoliko se u međuvremenu osamostale ili osnuju svoje obitelji. * Dokaz /akt o građenju ili drugi odgovarajući akt nadležnog tijela kojim mu je dozvoljena gradnja, dogradnja ili rekonstrukcija kuće, * Dokaz o vlasništvu, * Podnijeti zahtjev za izračun komunalnog doprinosa Gradu Trilju.   Nakon odobravanja korištenja Mjere 4.7., korisnik s Gradom Triljem zaključuje Ugovor te je dužan prilikom potpisivanja Ugovora dostaviti instrument osiguranja u obliku ovjerene zadužnice čiji trošak ovjere snosi Grad Trilj, na iznos koji pokriva iznos odobrene financijske pomoći/subvencije, u korist Grada Trilja.    Korisnik ove mjere biti će dužan, po isteku razdoblja od 3 godine od dana kada je ostvario pravo na potporu, odnosno potpisao Ugovor, dostaviti tražene potvrde/uvjerenja o prebivalištu za sebe i članove svoje obitelji u nadležni upravni odjel Grada Trilja, odnosno Grad Trilj ima pravo vršiti provjeru prebivališta za korisnike ove mjere kod nadležnih državnih tijela.  Potpora je jednokratna po obitelji odnosno po stambenom objektu i može se kombinirati s drugom mjerom iz ovog Programa.  4.8. Pravo na oslobođenje od plaćanja komunalne naknade prvih 5 godina od dana početka korištenja nekretnine (u daljnjem tekstu: Mjera 4.8.)  Pravo prijave za ovu mjeru uz korisnike iz Mjere 4.7. i osobe koje su na području Grada Trilja kupile stan/kuću uz zahtjev dostavljaju:   * Dokaz o kupnji nekretnine / kuće ili stana / na području Grada Trilja, * Dokaz o prijavljenom prebivalištu na području grada Trilja, odnosno izjavu da će isto prijaviti po eventualnoj rekonstrukciji stana/kuće.   Nakon odobravanja korištenja Mjere 4.8., korisnik s Gradom Triljem zaključuje Ugovor te je dužan prilikom potpisivanja Ugovora dostaviti instrument osiguranja u obliku ovjerene zadužnice na iznos koji pokriva iznos odobrene financijske pomoći/subvencije, u korist Grada Trilja. Troškove ovjere kod javnog bilježnika snositi će Grad Trilj.  Korisnik ove mjere dužan je, po isteku razdoblja od 10 godina od dana kada je ostvario pravo na potporu, odnosno potpisao Ugovor, dostaviti tražene potvrde/uvjerenja o prebivalištu za sebe i članove svoje obitelji u nadležni upravni odjel Grada Trilja, odnosno će Grad Trilj vršiti provjeru prebivališta za korisnike ove mjere kod nadležnih državnih tijela.  Grad Trilj zadržava pravo provjere i uvida na terenu za vrijeme korištenja Mjere 4.8. do isteka vremena na koje je Ugovor potpisan.  Potpora je jednokratna po obitelji odnosno po stambenom objektu i može se kombinirati s drugom mjerom iz ovog Programa.  Postupak ostvarivanja prava iz Programa po mjerama 4.7. i 4.8.  Ugovor o dodjeli financijske pomoći/subvencije zaključuje gradonačelnik i Korisnik mjere iz ovog Programa.  Sredstva se dodjeljuju po redoslijedu zaprimanja urednih i potpunih prijava do iskorištenja sredstava osiguranih u proračunu za proračunsku godinu.  Poziv ostaje otvoren do iskorištenja sredstava.  Prijave se zaprimaju isključivo na obrascu koji je sastavni dio ovog poziva i objavljen je na [www.trilj.hr](http://www.trilj.hr) , a dostavljaju se elektroničkim putem, putem pošte ili na protokol grada na adresu: Grad Trilj, Poljičke republike 15, 21240 Trilj– s naznakom – prijava za stambeno zbrinjavanje. Na poleđini omotnice obvezno napisati ime prezime i adresu pošiljatelja.  Uz prijavu za mjere 4.7. i 4.8 se dostavlja:   1. uvjerenje o prebivalištu nadležne policijske uprave za sve osobe na prijavi ili preslika osobnih iskaznica 2. akt nadležnog tijela na temelju kojeg se može prići izvođenju radova, odnosno uvjerenje da isti akt nije potrebno ishoditi – preslika 3. preslika dokaza o utvrđenoj visini komunalnog doprinosa kod građenja 4. preslika potvrde nadležnog tijela o visini komunalne naknade   *Važna napomena:*  *Ukoliko Korisnik programa otuđi nekretninu iz svog vlasništva u rokovima utvrđenim Javnim pozivom i Programom, Ugovor će se smatrati raskinutim te će Korisnik biti u obvezi izvršiti povrat dodijeljene financijske pomoći u cjelokupnom iznosu Gradu Trilju.*  5. POSTUPAK PODNOŠENJA PRIJAVA ZA MJERE OD 4.1. DO 4.5. (4.6)  5.1. Javni poziv mladim obiteljima za dostavu prijava za korištenje mjera za pomoć pri rješavanju stambenog pitanja na području Grada Trilja  Javni poziv mladim obiteljima za dostavu prijava za korištenje mjera za pomoć pri rješavanju stambenog pitanja na području Grada Trilja (u daljnjem tekstu: Javni poziv) objavljuje se, u pravilu, početkom godine i traje do 15. prosinca tekuće godine ili do iskorištenja sredstava osiguranih u Proračunu Grada u tu svrhu te se i prijava može podnijeti tijekom tog razdoblja.  Javni poziv mora sadržavati popis mjera koje mlade obitelji mogu koristiti, popis dokumentacije koju moraju dostaviti za korištenje pojedine mjere, uvjete koje podnositelj mora zadovoljavati da bi bio korisnik mjere i sve ostale značajke pojedine mjere.  Javni poziv objavljuje se na službenim web stranicama Grada Trilja i u sužbenom glasilu grada.  Postupak objave javnog poziva, zaprimanja prijava te razmatranja zahtjeva za isplatu provodi Povjerenstvo koje imenuje gradonačelnik u suradnji sa Komisijom za izbor i imenovanja Gradskog vijeća grada Trilja.  5.2. Podnošenje prijava na Javni poziv  Podnositelj prijave može biti jedan od bračnih ili izvanbračnih drugova odnosno samohrani roditelj ili roditelj iz jednoroditeljske obitelji.  Na Javni poziv u godini donošenja ovog Programa mogu se prijaviti samo objekti koji se kupuju odnosno rekonstruiraju, dograđuju ili nadograđuju u godini donošenja Programa, a u svim narednim godinama prijava se može podnijeti za objekt koji je kupljen odnosno rekonstruiran, dograđen ili nadograđen u godini aktualnog Javnog poziva ili godini koja joj prethodi.  Podnositelj prijave dostavlja popunjene propisane obrasce i dokumente tražene javnim pozivom u roku koji je propisan pozivom.  5.3. Pregled prijava po Javnom pozivu  Pregled prijava po Javnom pozivu i izradu liste reda prvenstva provodi povjerenstvo koje imenuje gradonačelnik u suradnji sa Komisijom za izbor i imenovanovanja. Povjerenstvo se sastoji od 3 člana od kojih ni jedan ne smije biti izravno ili neizravno zainteresiran za korištenje bilo koje mjere iz ovog Programa.  Povjerenstvo će pregledati dostavljenu dokumentaciju, utvrditi da li podnositelji prijava zadovoljavaju uvjete da bi se uopće mogli prijaviti, zatim se utvrđuju ostale okolnosti.  U tijeku Javnog poziva Povjerenstvo može od podnositelja zahtjeva zatražiti i dodatnu dokumentaciju ili dodatne informacije ukoliko je potrebno radi utvrđivanja ili provjere određenih činjenica važnih za utvrđivanje postojanja prava na podnošenje zahtjeva.  Nepotpuni zahtjevi, nerazumljivi i oni uz koje nije priložena sva dokumentacija tražena za pojedinu potporu, neće se razmatrati.  Nakon izvršenog pregleda prijava, Povjerenstvo izrađuje listu reda prvenstva te predlaže gradonačelniku donošenje odluke.  Lista reda prvenstva sastavlja se prema redoslijedu zaprimanja valjanih prijava i broju članova obitelji.  6. DODJELA SREDSTAVA  Korisnici mjera po ovom Programu mogu ostvariti potporu samo jednokratno i za jednu mjeru uz uvjete predviđene ovim Programom.  Korisnicima mjera sredstva se dodjeljuju temeljem liste reda prvenstva i odluke gradonačelnika do iskorištavanja svih sredstava koja su u Proračunu Grada osigurana za tu namjenu u tekućoj godini.  Korisnicima mjera sredstva se isplaćuju do 31. prosinca tekuće godine.  Sa korisnicima mjera se potpisuje Ugovor u kojem se preciziraju prava i dužnosti potpisnika, odnosno ugovorne obveze potpisnika ugovora.  Korisniku mjere koji je dostavio bjanko zadužnicu kao instrument osiguranja, neiskorištena bjanko zadužnica se vraća po proteku 10 godina od dana isplate potpore. Unutar razdoblja od 10 godina od dana isplate potpore, bjanko zadužnica se može aktivirati radi povrata sredstava potpore.  7. ZAKLJUČAK  Ovim Programom nije moguće u cijelosti riješiti ukupnu problematiku demografskog stanja na području Grada Trilja, ali demografsko stanje u grada ne sagledava se samo kao socijalni problem, već kao integralni dio ukupnog društvenog i gospodarskog razvoja s obzirom da se broj stanovnika, dok se obrazovna i dobna struktura odražava na razvoj svih gospodarskih i društvenih djelatnosti, stoga je posebno naglašeno da se željeni demografski ciljevi ne mogu ostvarivati povremeno i u kraćem roku, već trebaju biti rezultat kontinuiranog i dugotrajnog planiranja i primjenjivanja više različitih mjera i programa, uz angažiranje konkretnih financijskih sredstava koja se osiguravaju u proračunu Grada Trilja, u proračunu Splitsko-dalmatinske županije, ali i u državnom Proračunu.  8. ZAVRŠNE ODREDBE  O svim korisnicima potpora i vrstama potpora iz ovog programa vodi se posebna pismena i digitalna evidencija u nadležnim odjelima/uredima grada Trilja (financijski i komunalni ured/odjel) sa naznakom korisnika, početka korištenja mjere, iznosom sredstava koja su uplaćena, datumom uplate i datumom do kada traju sve ugovorne obveze.  Upravni odjeli grada Trilja pripremit će javni poziv, potrebne formulare te poduzeti sve druge nužne radnje radi provođenja ovog progarama i pratiti njegovu realizaciju te jednom godišnje, a najkasnije do kraja ožujaka tekuće godine izvjestiti o broju korisnika, strukturi, obuhavatu i načinu provođenja programa, utrošenim sredstvima za predgodnu proračunsku godinu.  Upravni odjeli zaduženi su za praćenje, analizu i predlaganje poboljšanja programa i procedura, njegovu uspješnu primjenu i mjerenje učinkovitosti.  (Iznose izrežene u kunama sukladno Zakonu o uvođenju eura konverzirati po tečaju  1,00 EUR= 7, 53450 HRK.)  Ovaj Program objavit će se na službenim web stranicama grada Trilja te u Službenom glasniku grada Trilja, a stupa na snagu 01. siječnja 2024.g.  GRADSKO VIJEĆE GRADA TRILJA  KLASA:  URBROJ:  U Trilju, \_\_\_\_\_\_ 2023.  PREDSJEDNIK GRADSKOG VIJEĆA |